b'\n_START_ARTICLE_\nAndrzej Rudomina\n_START_SECTION_\nBakgrunn\n_START_PARAGRAPH_\nHan var av velst\xc3\xa5ende adelig bakgrunn som s\xc3\xb8nn av Jan Rudomina og Dorota Galwelanka, og fikk en grundig humanistisk utdannelse p\xc3\xa5 jesuittskoler i Vilnius (Litauen), Mainz (Tyskland), Louvain (i dag i Belgia) og Roma. _NEWLINE_Det var i 1618 at han avla l\xc3\xb8fter som jesuitt.\n_START_SECTION_\nMisjon\xc3\xa6r i Kina\n_START_PARAGRAPH_\nHan dro fra Portugal  6. april 1625, og via Goa kom han til Macao.  Der fikk han sin avsluttende forberedelse p\xc3\xa5 sitt virke i Kina ved jesuittenes universitetskollegium S\xc3\xa3o Paulo. Mens han deretter gikk p\xc3\xa5 misjon\xc3\xa6renes spr\xc3\xa5kskole i Ji\xc4\x81d\xc3\xacng n\xc3\xa6r Shanghai ble han alvorlig tuberkulosesyk. Han var med under Jiadingkonferansen i 1527 der jesuittmisjon\xc3\xa6rene foretok en grundig gjennomdr\xc3\xb8fting av hvilke  kinesiske ord de skulle benytte for \xc3\xa5 uttrykke sentrale kristne begreper som for eksempel Gud, sjel, engel. Fra 1628 virket han i provinsen Fujian, der han ble sykere hele tiden. Han dro til byen Fuzhou i 1630, antagelig fordi klimaet der var noe mildere, og fortsatte sin mison\xc3\xa6rgjerning der. Han arbeidet sv\xc3\xa6rt hardt og ble kjent for son godhet og ydmykhet. _NEWLINE_Da han d\xc3\xb8de i 1632 hadde han bare v\xc3\xa6rt fem \xc3\xa5r i Kina. _NEWLINE_Andrzej Rudomina var b\xc3\xa5de f\xc3\xb8r og i sin tid i Kina en flittig og l\xc3\xa6rd forfatter, med et stort forfatterskap. Noen eksempler: Under sine studier i Leuven oversatte han J.E. Chokier de Surlets verk Thesaurus politicorum aphorismorum (Roma 1610) til polsk: O odmianie pa\xc5\x84stwo i zgubie panuj\xc4\x85cych i o s\xc5\x82usznym ratunku. I Kina forfattet han to pamfletter p\xc3\xa5 kinesisk om dygder og laster: Theu che pa fou sin tou (Hjertets atten bilder) og Che fou kin tai tou (Ti bilder av den flittige og den late mann). Sammen med pater Giulio Aleni skrev han Ke to je tchao (Svar p\xc3\xa5 forskjellige sp\xc3\xb8rsm\xc3\xa5l, 1630) og tro, natur og matematikk, et verk som var resultat av samtaler med l\xc3\xa6rde kinesiske mandariner.'